Jens E. Wilhjelm, Professor, DTU Elektro, Danmarks Tekniske Universitet
Jens E. Wilhjelm er professor i medicinsk billeddannelse og medikoteknisk uddannelse på DTU. Han har en Ph.D. fra Worcester Polytechnic Institute, Massachusetts, USA i medicinsk ultralyd. Han er kandidatstudieleder for den medikotekniske uddannelse Medicin og Teknologi (KU og DTU) og medstifter af samme. Inden for undervisning arbejder Jens blandt andet med peer review og animeret interaktive grafik for visualisering af interaktioner i biologisk væv i medicinsk billeddannelse. Underviser i medicinsk billeddannelse og medicinsk instrumentering.



Sidsel-Marie Winther Prag, E-læringskonsulent, LearningLab DTU, Danmarks Tekniske Universitet
Sidsel-Marie Winther Prag er cand.it. i Design, Kommunikation og Medier fra IT-Universitetet i København med speciale i konceptudvikling, læring og it. Hun har arbejdet som projektleder, konceptudvikler og rådgiver inden for feltet læring og it i både den private og offentlige sektor siden 2007. Siden 2012 har Sidsel-Marie været ansat som e-læringskonsulent i LearningLab DTU på Danmarks Tekniske Universitet (DTU). Som e-læringskonsulent fungerer Sidsel-Marie som underviser, rådgiver og sparringspartner inden for universitetspædagogik og brug af læringsteknologi med fokus på den løbende kvalitetsudvikling af uddannelser, undervisning og læring på DTU.